Konrad Dahlström

Konrad William Dahlström (21. kesäkuuta 1838 Ilomantsi – 3. helmikuuta 1908 Kerava) oli suomalainen opettaja, päätoimittaja, rehtori ja valtiopäivämies.

Dahlströmin vanhemmat olivat tehtailija Elias Dahlström ja Amalia Wilhelmina Paldani ja puoliso vuodesta 1864 Johanna Emilia Westerlund. Dahlström tuli ylioppilaaksi 1857 ja valmistui opettajakandidaatiksi 1859. Hän toimi Oulun yläalkeiskoulun matematiikan kollegana 1861–1874 ja Oulun reaalikoulun, sittemmin suomalaisen klassillisen lyseon, matematiikan ja luonnonhistorian kollegana 1874–1890 ja samalla koulun rehtorina sekä Oulun kansakoulujen tarkastajana 1879–1890. Dahlström oli Oulun kaupunginvaltuuston jäsen 1875–1889 ja porvarissäädyssä Oulun edustaja valtiopäivillä 1894. Oulun Wiikko-Sanomia -lehteä Dahlström toimitti 1874–1876.

Lähteet

Suomalaiset opettajat
Suomen koulujen rehtorit
Suomalaiset päätoimittajat
Oulun kaupunginvaltuutetut
Suomen suuriruhtinaskunnan porvarissäädyn valtiopäivämiehet
Vuonna 1838 syntyneet
Vuonna 1908 kuolleet